Muiritu umwe mwena wa Dandora aracakaya gutunyukithio thumbi yake yaugemu na uthaka thuka wake kuhotana macindano-ini na gutugwo na ngerenwa. Muiritu ucio uria wagirirwo ni kurugamirira buru wa kenya burur ini wa georgia aya kwaga gukinyaniria kiroto giake thutha wa mwana ungi uria utari kihitahitano ini kiu kuheo mweke ucio hatari itumi nginya niru. Muiritu umwe mwena wa dandora gucakaya thutha wa gutunyukithio thumbi yake. Thirikari ya Kiambu niyambiriirie waaki wa karabati cia gukua kiguo kiria gikoretwo gikiagagia aikari aingi a ituura ria ngoigwa tauni ini ya Thika kuria andu 150 meriga guthamio kuuma micii yao ni mwaraho. Nakuo county ini ya Murangá, mihangó ya ukuui na wonjoria niyambira kurugama riria gikundi kia atumia gitabanirie mururungano wa kumenereria kuhurwo kwa aruti a wira a kambuni ya MUWASCO riria mangéthaniire na thirikari ya county ya Murangá kiambiriria gia kiumia giki.
Wabici ya mutongoria wa thitango bururi-ini riu yugite ciira uria ugumiire munini wa mucirithania munene Philomena Mwilu nduhutanitie na uteti. Mutongoria wa thitango augite gutiri mundu bururiini ari iguru wa watho tiga President, na nonginya mundu uria ekunyitakana na mahitia athitangwo hatekumakania wabici iria anyitiriire. Ciira wa mwilu. Andu 4 nimakuire mutino-ini wa barabara uria uhanikire itura ini ria Sobea kaunti-ini ya Nakuru. Gukirite kieha ituura ini riu riria riri barabara-ini ya kuuma Nakuru guthii Eldoret. Thirikari ya kaunti ya Nyeri niiruguritie kamiti ya mwanya ya guthurima muhuthirire wa kigina thirikari-ini ino. Kamiti ino ya amemba atano igukorwo na uigiririku wa kumurika uhuthiri wa kigina na itanya ria kuhukia ngukumio. Ngabana Mutahi Kahiga akiuga kamiti ino ikuruta wira gwa kahinda ka miaka itano. Andu ana nimeriga guikio ngono magicukirwo kuungumia kigina gia kaunti gicigo-ini kia umbunge gia Kieni.
Munini wa President William Ruto niarutite mukana kuri arutani anene aria maretia aciari mbeca cia cukuru thengia ya thirikari gukorwo ikiheana githomo gitari marihi. Ruto kuruta mukana kuri arutani. Arimi a county ya Laikipia riu no kigooco thutha wa kuheo macini cia guthiia mahiu mahuti urimi o hamwe na miatu ya njuki na itanya ria kugacirithia urimi wao. Thukuru wa muthingi wa Kerugoya niguo thukuru wa mumwe kaunti- ini ya Kirinyaga wa ciana iria iri na waathe wa kuigua. Guku nikuo ciana ici cia mwanya ithomithagirio mathomo ma muthingi na njira ya utauri wa ciiko na oho magathomithio kothi itiganite cia moko. Bamiri imwe mwena wa Dandora, Nairobi iri na kigiriko kurumirira kuura kwa ithe wao uria warutaga wira ta ndereba wa taxi gatagati ka mucii wa Nairobi…. David Kariuki uria uikaine ta Wamutonyi onekanire ria muthia tariki 14 mweri wa mugwanja mwaka uyu na nginyagia riu andu a nyumba yake matiri mamuona ona kana ngari iria atwarithagia…….
Arimi a marigu kuuma Maragua, Sabasaba county-ini ya Murang’a kuria gukuragio marigu na njira nene ni macakaiite unyihu wa maai urimi-ini wao. Kuumana na wongerereku wa marigu, arimi marendekithia kuhingurwo kiganda gia guthia mutu wa marigu niguo guthondeka mieke ya mawira. Urimi wa marigu maragua. Hamwe na thiomi cia githungu na githweri ruthiomi rwa kwaria na ciiko ni rumwe rwa thiomi iria ciitikirikite hari ukinyaniria guku bururi-ini. Ni ikinya thirikari yoete hari gwiciria aria mari na wathe wa kuigua na gutigirira kihoto kiao gia gukinyirwo ni uhoro gitinagararwo. Mwandiki mukaru ministry-ini ya urimi Richard Lesiyambe na andu angi eeri ni marekereirio na mboondi ya ciringi mirioni ithathatu o mundu thutha wa kuregana na thitango iria iramakuruhania na ungumania. Lesiyampe na andu angi 16, marerikana kunyitanira na kuhuthira uuri ciringi birioni 11 iria ciari cia kugura mbembe kuuma kuri arimi.
Akenya nimakeneire uria ambunge maranyitanire na urumwe ndereti-ini ya ira riria maraiguaniire kwamba kurugamia watho wa kuongerera thogora wa maguta na gicunji gia 16%. Watho ucio uratiririo na miaka 2 niguo kugitira akenya kuumana na thogora wa iguru wa muturire. Kuuma Embu, Laikipia nginya Narok, akenya nimahumukite. Tigiti wa ngari ndukwambatira. Unyitaniri gatagati ga Kenya na bururi wa ngeretha ti hindi waanjiriria. No ona kuri uguo unyitaniri uyu ndwanjiririe na kuhimbaniria ta uria kuri riu, tondu kenya yaumanirie na kuhuranira wiyathi wayo kuma kuri ngeretha. Urimi wa kahua kaunti-ini ya Nyeri niuratanywo kuriruka, thutha wa thirikari nene unyitaniri-ini na thirikari ya kaunti kwambiriria mibango ya guthurima mathabu ma thothaiti ciothe cia kahua. Kaunti ya Nyeri ningi niicaguritwo ta imwe ya kaunti iria ikwambiriria mogaruruku meeru megiii ukuria wa kahua.
Bururi wa ngeretha ni uhurite njeki mbara ya ungumania, na njira ya guikiranira ngirimiti na bururi wa Kenya, iria igutigirira ati mbeca iria ciiyagwo kenya igathii kuhithio ngertha niciacokio. Ngirimiti ino ikiraniirwo ni atongoria a thirikari cieri thingira-ini wa iregi, Prime minister wa ngeretha Theresa May agitiriha iceera riake ria kiwira mabururi-ini matatu ma Africa. Prime minister wa ngeretha kugia na giikaro na president uhuru kenyatta. Jaji wa igoti ria maciira ma ungumania Lawrence Mugambi augite ati munini wa mucirithania munene Philomena Mwilu nonginya athitangwo ona thengia ya igoti rinene gwathana thitango icio ciambe irugame orio. Jaji Mugambi augite ati igoti rinene nonginya rithathaure itua riario, tondu kuringana na maratathi maria amukirite iguru ria itua riu, mena number citiganite cia cira mahitia maria augite nonginya igoti rinene riambe rimatherie.
Gutiri wira utangiguna mundu, bata ni mwiciririe wa mundu na kio giake. Ciugo ici nicio ituikite kionereria kuri anake atatu mwena wa Buruburu aria mambiriirie wiira wa gwaka na mbau, thengia wao gukorwo na wathe wa kuigua. Wathe wa kuigua; makoragwo na wathe wa kuigua na marutaga wira wa gwaka na mbau.
kik_Latn kik_Latn kik_Latn kik_Latn kik_Latn kik_Latn kik_Latn